Kites View se kamers is ruim, goed toegrus en netjies. Dit word elke dag versorg. Die ontbyt is groot en maaklik voorberei met 'n verskeidenheid. Geoff en Kathy se gasvryheid ken geen perke nie. Kites View het ons vakansie baie ontspanne en baie aangenaam gemaak.
Dankie dat u die tyd geneem het om terugvoer te gee. Dit was 'n plesier om u gesin te huisves. Dit is so hartverblydend om gesinne te sien wat nog soveel respek vir mekaar het. Ons hoop dat ons u en u gesin in die nabye toekoms sal sien.
Die diens was ongelooflik en die plek was presies soos dit beskryf was op die webtuiste. Kathy (eienaar) het ongelooflik baie moeite gedoen om ons tuis te laat voel. Die lekkerste ontbyt is ook elke oggend deur Nomsa voorberei. Dit was definitief waarde vir geld en sal vir seker weer terug gaan.
Die hele atmosfeer skep die gevoel van jy sal waarde vir jou geld en tyd gespandeer, kry. Vanaf die ontvangs tot vertrek het ek gemaklik, maar nie oorweldig gevoel nie. Sal vir seker die plek aanbeveel (beslis nie net oor die uitsig vanaf die boonste kamers nie).
Gasvrye ontvangs! Kamer was gerieflik en netjies en het die mooiste uitsig die oggend gebied. Niks was te veel moeite vir die gasheer en -vrou nie. Ek sal beslis weer van hulle B&B gebruik maak.
Kites View Bed & Breakfast het my aangenaam verras. Ek was daar as 'n enkelreisiger wat net die aand moes oornag. Die plek het alles gehad wat ek benodig het. Ek kon my voertuig oornag los agter 'n sluitbare hek en hulle het my ook van 'n afstandbeheer voorsien sodat ek op my eie daar kon in- en uitgaan. Ek moes die oggend vroeg wegkom en hulle was bereid om vir my ontbyt te gee teen 06:30 die oggend, selfs al is hulle amptelike tyd eers 07:00. Dit was 'n groot ontbyt wat bestaan het uit spek, eiers, tee, vrugtesap ens. Die plek het 'n baie mooi uitsig. Die plek waar ek oornag het, het sy eie stort, toilet, wasbak, yskas ens. gehad. 'n TV is ook beskikbaar as jy dit sou benodig. Die bestuurders was baie vriendelik en belangstellend.
Die parkering by Kites View is beperk en klein veral vir gaste met 'n groot voertuig soos ons wat 'n dubbelkajuitbakkie gebruik het met ons besoek aan Kites View.
Ons allokeer parkeering spesifiek vir die groot voertuie. Dit gebeur soms waar gaste nie in the geallokeerde parkeering parkeer nie, en dit veroorsaak ongerief vir almal.
Ek was daar vir besigheidsdoeleindes en het heerlik gebly. Ek sal meer gereeld na Durban reis en sal beslis weer hier bly. Dankie, Geoff!
Pragtige plek, baie vriendelike eienaar en personeel, baie goed toegerus. Ek het my verblyf terdeë geniet. Goeie waarde vir geld.
Baie lekker gebly. Die eienaar was baie vriendelik en het my kamer opgradeer wat ek baie waardeer. Ek sal die plek beslis aanbeveel. Die ontbyt was baie lekker.
Vir 'n persoon op besigheid is die plek 100%, en jy kry waarvoor jy betaal. Kom laat in, en loop vroeg. Sal egter nie tyd daar spandeer nie. Alles was okei, maar niks om oor huis toe te skryf nie.
Ek sal enige tyd weer daar gaan bly, was definitief waarde vir geld, skoon, netjies. Baie gasvry en die ontbyt was heerlik.
Die beddegoed was nie goed met aankoms nie. Dit het gelyk of iemand reeds in die bed geslaap het en die linne reggetrek het. Die een kussingsloop het 'n groot bruin merk op dit gehad, soos 'n sweet vlek. Ons het met handdoeke oor ons kussings geslaap. Die kamer kon voor die tyd oopgemaak geword het vir lug, dit was baie bedompig. DStv het net vir 1 nag gewerk. Die stort se drein het baie sleg geruik.
Baie lekker, gemaklik en 'n mooi uitsig, net 'n bietjie ver van winkels ens. af (nie loopafstand nie).
Ons hoop jou man vat dinge rustig na sy operasie en dat hy elke dag beter en beter sal voel. Dit was 'n groot operasie gewees.
Ons het die pragtige gastehuis baie geniet. Die ontbyt was smaaklik en veral die muffins sal ons onthou!
Dankie vir 'n netjiese, gerieflike en skoon kamer asook gehalte-ontbyt. Eienaar was ook baie gasvry. Sal beslis aanbeveel!
Rustige atmosfeer en veiligheid is vir hulle belangrik. In vandag se dae moet 'n mens kyk na veiligheid ook. Ons sal enige tyd weer daar gaan oornag.
Vriendelike ontvangs, puik kamers, heerlike ontbyt en 'n rustige area...wat meer kan 'n mens vra om die naweek te geniet!